CELEX: 22019D0209
Language: hr
Date: 2017-05-05 00:00:00
Title: Odluka Zajedničkog odbora EGP-a br. 97/2017 od 5. svibnja 2017. o izmjeni Priloga XIII. (Promet) Sporazumu o EGP-u [2019/209]

7.2.2019   
               
               
                  HR
               
               
                  Službeni list Europske unije
               
               
                  L 36/57
               
            
         ODLUKA ZAJEDNIČKOG ODBORA EGP-a
         br. 97/2017
         od 5. svibnja 2017.
         o izmjeni Priloga XIII. (Promet) Sporazumu o EGP-u [2019/209]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) 2016/2337 Europskog parlamenta i Vijeća od 14. prosinca 2016. o stavljanju izvan snage Uredbe Vijeća (EEZ) br. 1192/69 o zajedničkim pravilima normalizacije računa željezničkih prijevoznika (1) treba se uključiti u Sporazum o EGP-u.
                  
               
                     (2)
                  
                  
                     Uredbom (EU) 2016/2337 stavlja se izvan snage Uredba Vijeća (EEZ) br. 1192/69 (2), uz iznimku odredbi koje se primjenjuju na normalizaciju računa za slučajeve iz kategorije IV. obuhvaćene Prilogom IV. Uredbi (EEZ) br. 1192/69, koje se nastavljaju primjenjivati do 31. prosinca 2017. Uredbu (EEZ) br. 1192/69, koja je uključena u Sporazum o EGP-u, stoga treba isključiti iz Sporazuma o EGP-u s učinkom od 1. siječnja 2018.
                  
               
                     (3)
                  
                  
                     Nakon 31. prosinca 2017. Uredba (EU) 2016/2337 postat će zastarjela te je stoga treba isključiti iz Sporazuma o EGP-u s učinkom od 1. siječnja 2018.
                  
               
                     (4)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog XIII. Sporazumu o EGP-u mijenja se kako slijedi:
            
                        1.
                     
                     
                        Nakon točke 39. (Uredba Komisije (EEZ) br. 1192/69) umeće se sljedeća točka:
                        
                                    „39a.
                                 
                                 
                                    
                                       32016 R 2337: Uredba (EU) 2016/2337 Europskog parlamenta i Vijeća od 14. prosinca 2016. o stavljanju izvan snage Uredbe Vijeća (EEZ) br. 1192/69 o zajedničkim pravilima normalizacije računa željezničkih prijevoznika (SL L 354, 23.12.2016., str. 20).”
                                 
                              
                  
                        2.
                     
                     
                        U stavku II. SEKTORSKIH PRILAGODBI brišu se riječi „iz članka 3. Uredbe (EEZ) br. 1192/69,” s učinkom od 1. siječnja 2018.
                     
                  
                        3.
                     
                     
                        Briše se s učinkom od 1. siječnja 2018. tekst točaka 39. (Uredba Vijeća (EEZ) br. 1192/69) i 39.a (Uredba (EU) 2016/2337 Europskog parlamenta i Vijeća).
                     
                  
         
            Članak 2.
            Vjerodostojni su tekstovi Uredbe (EU) 2016/2337 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 6. svibnja 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 5. svibnja 2017.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 354, 23.12.2016., str. 20.
         
         
            (2)  SL L 156, 28.6.1969., str. 8.
         
         
            (*1)  Ustavni zahtjevi nisu navedeni.